Iniɣman d agummu yesɛan azal ameqqan ɣer leqbayel, d agummu aẓidan id-yettakken lǧahd i umdan, iwakken ad nẓer amek iten-xedmen nesteqsa snat n tlawin ɣef ugummu-agi, nruḥ ɣer yemma wardya tenna-aɣ-d: « Llan wid id-iɣelin ɣer tmurt, ma d wiyaḍ ad ten-id-nezwi s umextaf, ad ten-id-nejmeɛ ad d-neččar aqcwal neɣ tareḥalit, ad neɛzel icebḥanen d ibarkanen ma d wid n tsemgult d taḥbult ur tteddun ara. Imirenad ad ten-nefsar deg ifarugen, ad ten-neǧǧ i yiṭij mi id yewweḍ yiḍ ad nejmeɛ ifarugen-nni ad ten-nemneni ad ten-nɣum s lbarc. Ṣbaḥ zik ad d-nekker ad tennefsar wa ɣer wa. Mi d ass i deg kkusmen, qquren ad ten-id-nejmaɛ s axxam ad ten-nerr ɣer ukufi ad asen-nerr tadimt, syen ad d-nenjer semmus (05) neɣ seddis (06) n teɣunam ad tentnexdem i teḥnact n ukufi akken ad ɣlint neɣ ad fɣent syen twekkiwin. Mi ad ten-id-tedmeḍ ad ten-tafeḍ sɛan tiwzitt sufell-a ad as-tinniḍ d lfarina id-asen-txedmeḍ ».1